ივანოვიცე-ნა-ჰანე

ივანოვიცე-ნა-ჰანე () — ქალაქი ჩეხეთის რესპუბლიკის სამხრეთ მორავიის მხარეში. ქალაქი ივანოვიცე-ნა-ჰანე ვიშკოვის რაიონის ნაწილია. ივანოვიცე-ნა-ჰანეს მუნიციპალიტეტი ორი ადმინისტრაციული ერთეულისგან შედგება, მასთან ერთად მუნიციპალიტეტში ერთიანდება ხვალკოვიცე-ნა-ჰანე.

გეოგრაფია
ივანოვიცე-ნა-ჰანე ვიშკოვის ჩრდილო-აღმოსავლეთით დაახლოებით 7 კილომეტრში მდებარეობს და რეგიონალურ დედაქალაქ ბრნოდან 34 კილომეტრითაა დაცილებული. ქალაქი ვიშკოვის კარიბჭეში მდებარეობს, მხოლოდ მისი სამხრეთი ნაწილი იჭრება ლიტენჩიცეს ბორცვებზე. ქალაქში მიედინება მდინარე ჰანა.

ივანოვიცე-ნა-ჰანეში ზომიერად ოკეანური კლიმატია, საშუალო წლიური ტემპერატურაა 9.5°C, ხოლო ნალექების რაოდენობა 600 მილიმეტრი წელიწადში. ყველაზე მეტი ნალექი ივნისსა და ივლისში მოდის.

ისტორია
მინი|მარცხნივ|ივანოვიცე-ნა-ჰანეს ციხე 1935 წელსმინი|წმინდა ანდრიას ტაძარი
ივანოვიცე ჩვენი წელთაღრიცხვით დაახლოებით 950 წელს დაარსდა. წერილობით წყაროებში კი პირველად 1183 წელს ჰოსპიტალიერების რაინდთა ორდენის საკუთრებად არის მოხსენიებული. ამ ორდენის რაინდებმა ქალაქს სხვადასხვა პრივილეგიები 1302 წელს მიანიჭეს და მათი მმართველობის დროს ივანოვიცე საკმაოდ განვითარდა. 1425 წელს ქალაქი ორდენს ჩამოართვეს და მომდევნო საუკუნეებში ის ხშირად იცვლიდა მფლობელებს.

1492 წელს ეპისკოპოსმა იან ფილიპეცმა ივანოვიცე და ორლოვიცე იან კუნოვიცელს გადასცა, რომელმაც 1496 წელს იქ ახალი საავადმყოფო დააარსა. 1503 წელს აქაური მამული ნევედომელი ინდრჟიხ კროპაჩის ხელში გადავიდა. ამ ცვლილების შემდეგ ივანოვიჩემ პროვინციულ სასამართლოში იჩივლა, რადგან კროპაჩმა მმართველებისღვის ხელფასების ზრდა დაიწყო. სასამართლომ 1513 წელს ქალაქმა მფლობელს სასამართლო მოუგო და სასამართლოს გადაწყვეტილებით დადგინდა, რომ ხელფასები და ანაზღაურება არ უნდა გაზრდილიყო. 

ოცდაათწლიანი ომის დროს ივანოვიცე სხვა მზეობელი ქალაქების მსგავსად ძლიერ დაზიანდა და დაკარგა თავისი ძველი მნიშვნელობა. ეკონომიკური განვითარება XIX საუკუნეში განახლდა. 1909 წელს ავსტრიის მეფე ფრანც იოზეფ I-მა ივანოვიცე ქალაქად გამოაცხადა, ამ წელს მას სახელი შეეცვალა და ივანოვიცე-ნა-ჰანე დაარქვა.

1857 წელს ქალაქის მთლიანი მოსახლეობის 23% ებრაელი იყო. 1930 წლისთვის ებრაული მოსახლეობა 64 ადამიანამდე შემცირდა და დარჩენილი ებრაელები სავარაუდოდ ჰოლოკოსტის დროს გადაასახლეს.

ღირსშესანიშნაობები
ქალაქის მთავარი ღირსშესანიშნაობა წმინდა ანდრიას ტაძარია. ეს XVI - XVIII საუკუნეების რენესანსულ-ბაროკოს სტილის ეკლესია გოტიკურ საძირკველზეა აგებული. ეკლესიას ბაროკოს ქანდაკებებით მორთული სამრეკლო 1759 წელს დაემატა.

ივანოვიცე-ნა-ჰანეს ციხესიმაგრე რენესანსის სტილში 1608–1611 წლებში აშენდა. ციხესიმაგრეს ძვირფასი ინტერიერი აქვს. დღესდღეობით ის კერძო საკუთრებაშია და ის დახურულია დამთვალიერებელთათვის.

ქალაქში დგას ყოფილი სინაგოგის შენობა და არის ებრაული სასაფლაო. სინაგოგა ქალაქის ერთ-ერთი ყველაზე არქიტექტურულად ღირებული შენობაა. დღესდღეობით მას კათოლიკური ეკლესია იყენებს. ებრაული სასაფლაო ქალაქის აღმოსავლეთ გარეუბანში მდებარეობს. უძველესი შემორჩენილი საფლავის ქვები მე-17 საუკუნის დასაწყისით თარიღდება.

ცნობილი ადამიანები
გუსტავ კარპელესი (1848–1909) — მწერალი
ბედრჟიხ ანტონინ ვიდერმანი (1883–1951) — ორღანისტი და კომპოზიტორი
ლადისლავ კოპრჟივა (1897–1971) — პოლიტიკოსი

რესურსები ინტერნეტში

სქოლიო

კატეგორია:სამხრეთ მორავიის მხარის ქალაქები